Diari Oficial de la Generalitat Valenciana


Sumari del DOGV 6450, del 01-02-2011 (2011/7)

Notificació de la sentència i la interlocutòria dictats en el judici verbal número 1943/2009.
---------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència i la interlocutòria dictats en el judici verbal número 1943/2009. [2011/7]  
En aquest Jutjat s'ha dictat la següent:  
«Sentència número 000230/2010  
València, 2 de novembre de 2010  
Hortensia Montagud Miedes, jutgessa substituta del Jutjat de Primera Instància número 15 d'aquesta ciutat, he vist aquestes actuacions de judici verbal sobre resolució de contracte de subministrament d'aigua i de contracte d'instal·lació i reparació de comptador mesurador de consums i reclamació d'una quantitat per import de set-cents vint-i-quatre euros amb seixanta-quatre cèntims (724,64 euros) com a conseqüència del subministrament d'aigua efectuat i no satisfet entre:  
Part demandant: Empresa Mixta Valenciana de Aguas, SA, (EMIVASA).  
Advocat: Javier Valero Llorca.  
Procuradora: Desamparados Barber Paris.  
Part demandada: Juan Pérez Vázquez (no hi compareix).  
Dispositiva  
Estime la demanda interposada per la procuradora dels tribunals Amparo Barber Paris en nom i representació d'Empresa Mixta Valenciana de Aguas, SA, contra Juan Pérez Vázquez, declare resolt el contracte de subministrament d'aigua i de contracte d'instal·lació i reparació de comptador mesurador de consums i condemne el demandat Juan Pérez Vázquez al pagament a l'actora de la quantitat de set-cents vint-i-quatre euros amb seixanta-quatre cèntims (724,64 euros).  
Notifiqueu aquesta resolució a les parts, que amb la testimoniança prèvia s'unira al llibre que corresponga, i feu-los saber que contra aquesta s'hi pot interposar recurs d'apel·lació davant l'Audiència Provincial de València (article 455 LECn i DA 15a LO 1/2009).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn), per a la preparació caldrà acreditar que ha consignat 50 euros al compte del Jutjat, número 4486, i indicar sempre el concepte que es tracta de «Recurs», seguit del codi «02 civil apel·lació». S'han de realitzar tants ingressos diferenciats com resolucions objecte de recurs.  
Aquesta és la sentència, que pronuncie, mane i firme».  
Addcionada pel següent:  
«Interlocutòria  
València, 18 de novembre de 2010  
Dispose: suplir l'omissió pel que fa al pronunciament respecte de l'entrada en l'immoble on es troba instal·lat el comptador en el sentit d'afegirr un fonament jurídic quart a la sentència número 230/2010, dictada en data 2 de novembre de 2010, i que literalment diu així: «Pel que es refereix a l'entrada en el domicili de la demandada a fi de procedir a interceptar el pas de l'aigua degudament i sol·licitat per l'actora, no correspon accedir a aquesta pretensió, atés que l'entrada en el domicili és una mesura excepcional que s'ha d'adoptar amb les degudes garanties per als casos més greus, contemplada específicament en l'àmbit del dret penal, i la inviolabilitat del domicili està garantitzada per la nostra CE. Per la qual cosa, cal procedir a la desestimació d'aquesta pretensió".  
La resta de pronunciaments de la sentència s'ha de mantindre en els seus termes.  
Notifiqueu aquesta resolució a les parts i feu-los saber que contra aquesta no s'hi pot interposar cap recurs.  
Així ho disposa, mana i firma, Hortensia Montagud Miedes, jutgessa substituta del Jutjat de Primera Instància número 15 dels de València. En done fe».  
I atés que el demandat esmentat, Juan Pérez Vázquez, es troba en parador desconegut, expedisc aquest edicte a fi que li valga de notificació de forma deguda.  
València, 19 de novembre de 2010.- La secretària judicial: Rosa M.ª Sánchez Galera.